CFL 4000
D'CFL-Lokomotiven aus der Serie 4000 sinn Elektrolocken, déi bei der lëtzebuergescher Eisebunnsgesellschaft CFL ënner den Nummere 4001 - 4020 immatrikuléiert sinn.

Déi Lokomotive ginn zu Lëtzebuerg haaptsächlech am Gidderverkéier gebraucht, a kënnen zesumme mat de Voiturë vum Typ Dosto am Persouneverkéier agesat ze ginn.

Et si Lokomotiven aus der Gamme TRAXX déi vun der Firma Bombardier Transportation ënner der Typpebezeechnung TRAXX P140 AC1 gebaut goufen. D'Maschinne goufen nom Modell BR185.1 vun der DB AG mat e puer Adaptatioune vum Modell BR 146 gebaut, an tëscht September 2004 a Mäerz 2005 a Betrib geholl.

Allgemenges 
 D'Maschinnen däerfen um däitsche Reseau fräi zirkuléieren an hunn eng Autorisatioun fir den Trafic bis op déi belsch Garë vu Gouvy, Attem a Virton. Fir de franséische Reseau si se, genee wéi d'CFL-Dostoen ni homologéiert ginn. Eenzeg Ausnam ass d'Gare Wuelmereng déi geographesch a Frankräich läit, mä als assimiléiert Gare zum Lëtzebuerger Streckennetz zielt.
 D'Maschinnen hunn eng speziell Noverkéierssoftware, déi et erméiglecht méi séier unzefueren a Vitess opzehuelen. Dat ass virun allem wichteg fir den Asaz op Regionalbunnen déi vill Garen ufueren.

Asaz 
 D'Serie 4000 kënnt mat Ausnam vun der CFL-Linn 5 an der Gare Däitsch-Oth um ganze Reseau an den Asaz.
 Iwwer d'Grenze vum Land ewech komme se bis Attem, Gouvy, Tréier, Schweich, Virton a Koblenz an am Fret alt bis op Hamburg.
 Am Giddertransport maache se d'Navette tëscht dem Mäerterter Hafen an dem Beetebuerger Triage.

Bestand 
D'Iddi d'Säite vu Lokomotive fir Reklamm ze benotze kënnt aus Däitschland. D'CFL 4000 eegene sech besonnesch, well op de Säite vill fräi, a virun allem glat Fläch ass.

All d'Reklamme goufen an den Atelieren zu Péiteng gemaach a si gréisstendeels haut nach un de Maschinnen drun.

Verschidde Maschinne kruten ni eng Reklamm, well se haaptsächlech fir d'CFL Cargo gefuer sinn.

Um Spaweck 

 CFL 4000 op der CFL-Websäit
 D'CFL Serie 4000 op rail.lu
 D'CFL Serie 4000 op Spoorgroep Luxemburg
 D'CFL Serie 4000 op railcolor.net

4000
Lokomotive fir 25kV 50Hz
Lokomotive fir 15kV 16⅔Hz